Държавен вестник, бр. 92, 2009 г., стр. 17

БРОЙ  92	
Д Ъ Р Ж А В Е Н  В Е С Т Н И К 	
СТР.  17  
4. Фармацевтична разработка
Предоставя се обяснение за избора на състава, 
съставките, първичната опаковка, евентуалната 
допълнителна опаковка, външната опаковка, ако 
има такава, предвидената функция на помощните 
вещества в крайния продукт и производствения 
метод на крайния продукт. Това обяснение се 
подкрепя с научни данни за развитието на фар­
мацията. Посочва се предозирането с обяснение 
за него. Целесъобразно е да се докаже, че микро­
биологичните характеристики (микробиологична 
чистота и антимикробно действие) и указанията 
за приложение са подходящи за предвиденото 
приложение на ВМП, както е посочено в досието 
на заявлението за издаване на лиценз за употреба. 
Б. Описание на производствения метод
Посочват се името, адресът и отговорността 
на всеки производител, както и всеки предложен 
обект или съоръжение за производство, включено 
в производствения процес и в изпитванията.
Описанието на метода на производство, съ­
пътстващ заявлението за издаване на лиценз за 
употреба, се изготвя по такъв начин, че да даде 
правилна представа за естеството на използваните 
операции. 
За тази цел то трябва да включва най-малко: 
 – отбелязване на различните етапи на про­
изводство, така че да може да се направи оцен­
ка дали е възможно използваните процеси при 
производството на фармацевтичната форма да са 
довели до неблагоприятна промяна на съставките; 
 – в случай на непрекъснато производство 
пълни подробности относно предпазните мерки, 
които са предприети за гарантиране на хомоген­
ността на крайния продукт; 	
  –  актуалната производствена формула с 
количествени данни за всички използвани суб­
станции, количествата на помощни вещества, 
посочени приблизително, доколкото фармацев­
тичната форма го налага; отбелязване на всички 
субстанции, които могат да изчезнат в процеса 
на производство; всяко предозиране трябва да е 
отбелязано и обосновано; 
 – посочване на етапите на производство, по 
време на които се вземат проби с цел осъщест­
вяване на контролни изпитвания по време на 
производството и се прилагат съответните огра­
ничения, когато останалите данни в документите, 
които са в подкрепа на заявлението, показват, че 
тези изпитвания са необходими за извършване на 
качествен контрол на крайния продукт; 
 – експериментални изследвания за валидиране 
на производствения процес и при целесъобраз­
ност – схема за валидиране на партидите в етап 
на производство; 
 – за стерилни продукти, при които са използва­
ни условия на стерилизация, които не отговарят на 
стандартите от фармакопеята, се представят данни 
за процесите на стерилизация и/или използваните 
асептични процедури. 
В. Контрол на изходните материали
1. Общи изисквания 
„Изходни материали“ означава всички съставки 
на ВМП и ако е необходимо, неговата опаковка, 
включително и системата є на затваряне, както 
е посочено по-горе. 
Досието включва спецификациите и инфор­
мацията относно изпитванията, които трябва да 
бъдат проведени за контрола по качеството на 
всички партиди изходни материали. 
Рутинните изпитвания, провеждани на всяка 
партида изходни материали, трябва да отговарят 
на посочените в заявлението за издаване на ли­
ценз за употреба. Ако се използват изпитвания, 
различни от посочените във фармакопея, това се 
обосновава с предоставянето на доказателство, че 
изходните материали отговарят на изискванията 
за качество на тази фармакопея. 
Когато за изходен материал, активна субстанция 
или помощно вещество е издаден сертификат за 
съответствие от Европейската дирекция по ка­
чеството на лекарствата и здравеопазването, този 
сертификат представлява позоваване на съответната 
монография от Европейската фармакопея. 
Когато се прави позоваване на сертификат за 
съответствие, производителят представя на заявите­
ля писмено уверение, че производственият процес 
не е бил подлаган на изменения от момента на 
издаването на сертификата за годност от Европей­
ската дирекция по качеството на медикаментите 
и здравеопазването. 
За да се докаже, че изходните материали 
съответстват на определената спецификация, се 
представя сертификат за анализ. 
1.1. Активни субстанции
Посочват се името, адресът и отговорността 
на всеки производител, както и всеки предложен 
обект или съоръжение за производство, включено 
в производствения процес и в изпитванията на 
активната субстанция. 
За добре определена активна субстанция произ­
водителят на активната субстанция или заявителят 
могат да направят така, че следната информация 
да бъде подадена от производителя на активната 
субстанция като отделен документ директно до 
НВМС във вид на Основно досие на активната 
субстанция (Active Substance Master File): 
а) подробно описание на производствения 
процес; 
б) описание на контрола по качеството по 
време на производството; 
в) описание на процеса на валидиране. 
В този случай производителят предоставя все 
пак на заявителя всички данни, които може да са 
необходими на последния, за да поеме отговорност 
за ВМП. Производителят потвърждава писмено 
на заявителя, че осигурява съпоставимост на 
партидите и няма да променя производствения 
процес или спецификациите, без да информира 
заявителя. Документите и данните в подкрепа на 
заявлението за такава промяна се предоставят на 
НВМС; тези документи и данни се предоставят 
и на заявителя, когато засягат неговата част от 
основното досие на активната субстанция.